b'\n_START_ARTICLE_\nMartin Buchan\n_START_PARAGRAPH_\nMartin McLean Buchan (s. 6. maaliskuuta 1949 Aberdeen, Skotlanti) on skotlantilainen jalkapalloilija, pelipaikaltaan puolustaja. H\xc3\xa4n edusti Manchester Unitedia vuosien 1972 ja 1983 v\xc3\xa4lill\xc3\xa4 ja toimi my\xc3\xb6s kapteenina 1970-luvulla kuuden kauden ajan. _NEWLINE_Buchan hankittiin ManU:un vuonna 1972 Aberdeen FC:st\xc3\xa4 120 000 punnalla, joka oli seuran silloinen enn\xc3\xa4tyssiirtosumma Unitedissa Buchan debytoi 4. maaliskuuta 1972 ottelussa Tottenhamia vastaan. H\xc3\xa4n auttoi joukkueen FA Cupin voittoon vuonna 1977. H\xc3\xa4n j\xc3\xa4tti seuran vuonna 1983 loukkaantumisten takia. Yhteens\xc3\xa4 h\xc3\xa4n pelasi Unitedissa 456 ottelua tehden 4 maalia. _NEWLINE_Manchester Unitedista l\xc3\xa4hd\xc3\xb6n j\xc3\xa4lkeen h\xc3\xa4n pelasi viel\xc3\xa4 Oldhamissa, kunnes ryhtyi Burnleyn manageriksi vuonna 1985._NEWLINE_Skotlannin maajoukkuetta Buchan edusti 34 kertaa. H\xc3\xa4n teki maajoukkuedebyyttins\xc3\xa4 vuonna 1971 ottelussa Portugalia vastaan. Viimeisen maaottelunsa h\xc3\xa4n pelasi vuonna 1978 samaa maata vastaan. H\xc3\xa4n edusti maataan vuosien 1974 ja 1978 MM-kisoissa. Buchan toimi my\xc3\xb6s kaksi kertaa maajoukkueen kapteenina.'